Na osnovu člana 38. Statuta Zavoda za javno zdravstvo Hercegovačko-neretvanskog kantona, člana 20a. Zakona o radu (,, Službene novine FBiH ,, broj 26/16 i 89/18), Uredbe o postupku prijema u radni odnos u javnom sektoru u HNK (,, Službene novine HNK,, broj 4/2019, 5/2019 i 5/2020, člana 4., 5. i 6. Pravilnika o radu broj: 2799/18 i Pravilnika o izmjenama i dopunama Pravilnika o radu broj: 374/20 od 27.02.2020. godine, raspisuje se:

JAVNI OGLAS

za popunu upražnjenog radnog mjesta

1. Sanitarni inžinjer u Službi za epidemiologiju (pozicija III/4 ).....................1 izvršilac (na neodređeno vrijeme)

Kratak opis poslova radnog mjesta :

* Samostalno obavlja stručne poslove iz djelatnosti organizacione jedinice, vrši nadzor nad nabavkom, skladištenjem i distribucijom vakcina prema cjepnim centrima, obrađuje i priprema izvještaje o provedbi programa obavezne imunizacije, učestvuje u provođenju i nadzoru DDD poslova, izrađuje izvještaje o zaraznim oboljenjima i ostale poslove i zadatke po nalogu šefa službe

Kandidati su uz popunjeni prijavni obrazac koji je sastavni dio ovog Javnog oglasa i kojeg kandidati mogu preuzeti na **Web stranici www.zzjz.ba** dužni dostaviti i dokaze o ispunjavanju opštih i posebnih uslova kao i Potvrdu o prioritetu pri upošljavanju na temelju Zakona o dopunskim pravima branilaca i članova njihovih porodica u HNK (,,Službene novine HNK,, broj: 6/18) ukoliko kandidat istu posjeduje.

**OPŠTI USLOVI:**

* da je kandidat stariji od 18 godina
* da je državljanin BiH
* da je zdravstveno sposoban za obavljanje poslova za koje se kandiduje

Kao dokaz ispunjavanja opštih uslova kandidat je dužan dostaviti slijedeću dokumentaciju:

* izvod iz matične knjige rođenih (original ili ovjerena kopija ne starija od 3 mjeseca),
* uvjerenje o prebivalištu CIPS ne starije od 3 mjeseca od dana objave Javnog oglasa,
* uvjerenje o državljanstvu ne starije od 3 mjeseca od dana objave Javnog oglasa.

**POSEBNI USLOVI:**

VSS-VII stepen, diplomirani sanitarni inžinjer ili ekvivalent studija po bolonjskom procesu

Položen stručni ispit, poznavanje rada na računaru (Word, Excell), posjedovanje licence za samostalan rad izdatu od nadležne komore, najmanje 1 (jedna) godine radnog iskustva i položen vozački ispit B kategorije

Kao dokaz ispunjavanja posebnih uslova kandidat je dužan dostaviti slijedeću dokumentaciju:

* dokaz o posjedovanju stručne spreme odnosno svjedodžba o završnom ispitu ili diploma
* uvjerenje o položenom stručnom ispitu
* potvrda ili uvjerenje o poznavanju rada na računaru (Word i Exell)
* licenca za samostalan rad izdata od nadležne komore
* potvrda o radnom iskustvu izdata od strane poslodavca
* ovjerena kopija vozačke dozvole

Dokumenti koji se prilažu uz prijavu moraju biti u originalu ili u ovjerenoj kopiji.

Dokaz o ispunjavanju opšteg uslova - Uvjerenje o zdravstvenoj sposobnosti - dužan je priložiti naknadno samo kandidat koji bude izabran.

Komisija će obaviti pismeni i usmeni ispit samo sa kandidatima koji dostave blagovremene, uredne i potpune prijave o čijem će terminu održavanja kandidati biti blagovremeno obavješteni.

Prijavni obrazac sa propisanom dokumentacijom kandidati su dužni dostaviti u roku od 15 dana od dana posljednjeg javnog objavljivanja oglasa lično ili poštom preporučeno na adresu: Zavod za javno zdravstvo Hercegovačko-neretvanskog kantona/županije ,,ul. Maršala Tita 53, 88000 Mostar, uz naznaku ,,Prijava na Javni oglas za prijem u radni odnos uz naznaku ,,NE OTVARAJ,,.

Javni oglas će biti objavljen u dnevnim novinama ,,Oslobođenje,, i ,,Dnevni list,, kao i na Web stranici [www.zzjz.ba](http://www.zzjz.ba). Zavod nije u obavezi vraćanja dokumentacije koja se prilaže uz prijavu.

Neblagovremene i nepotpune prijave će se odbaciti i neće se uzimati u razmatranje.

Javni oglas je objavljen 18. 08.2021 godine.